कोयला खदान से 65 मजदूर बचाए थे; इसी साल मूवी रिलीज होगी, अक्षय कुमार हीरो
1989 में वेस्ट बंगाल में रानीगंज कोयले की खान में फंसे 65 मजदूरों को निकालने वाले इंजीनियर जसवंत सिंह गिल के कैप्सूल की रेप्लिका को अमृतसर के चौक में लगाया जाएगा। Steel Rescue Capsule Er. Jaswant Singh Gill Install Amritsar; Hero 1989 Raniganj Coal Mine Accident | West Bengal
1989 में वेस्ट बंगाल में रानीगंज कोयले की खान में फंसे 65 मजदूरों को निकालने वाले इंजीनियर जसवंत सिंह गिल के कैप्सूल की रेप्लिका को अमृतसर के चौक पर लगाया जाएगा। 2 साल पहले इस चौक का नाम इंजीनियर जसवंत सिंह गिल के नाम पर रखा गया था। देहांत के लगभग साढ़े तीन साल बाद यह सम्मान उन्हें दिया जा रहा है।
13 नवंबर, 1989 को पश्चिम बंगाल के रानीगंज में महाबीर कोलियरी में त्रासदी हुई। जैसा कि खान में श्रमिक कोयला निकालने पहुंचे, धमाकों को ट्रिगर किया, पानी के भारी दबाव की वजह से सुरंग टूटी और खान में पानी भर गया। 220 श्रमिकों का जीवन अधर में लटक गया।
इस घटना में 6 लोगों की मौत हो गई, जबकि 65 को इंजी. गिल की सूझबूझ से निकाल लिया गया। इसी दौरान इंजी. गिल ने कैप्सूल को ईजाद किया था, जिसकी रेप्लिका को आज यहां लगाया जाएगा।
स्टील से तैयार किया गया था कैप्सूल
गिल ने स्टील से बने रेस्क्यू कैप्सूल को तैयार किया था। घटना के दिन एक क्रेन की सहायता से, एक-एक करके, सभी 65 फंसे श्रमिकों को बचाया गया। खास बात थी कि गिल खुद कैप्सूल के साथ खदान में गए और एक-एक कर श्रमिकों को बाहर निकाला और अंत में आप बाहर निकले। उनके इस साहस पूर्ण कार्य के लिए उन्हें 1991 में भारत के तत्कालीन राष्ट्रपति, रामास्वामी वेंकटरमण द्वारा 'सर्वोत्तम जीवन रक्षा पदक' से सम्मानित किया गया था।
रोटरी क्लब करेगा चौक की देखरेख
नगर निगम कमिश्नर संदीप ऋषि के अनुसार, मजीठा रोड पर बनाए गए इस चौक पर स्मारक के निर्माण का काम चल रहा है। कैप्सूल की रेप्लिका के साथ स्मारक बनाया जा रहा है। इस चौक की देखरेख की जिम्मेदारी रोटरी क्लब को सौंपी गई है। रोटरी क्लब इंजी. गिल को दिए जा रहे इस सम्मान का पूर्ण रखरखाव करेगा।
इस साल फिल्म भी हो रही है रिलीज
इंजीनियर जसवंत गिल पर आधारित बॉलीवुड फिल्म 'द ग्रेट इंडियन रेस्क्यू' इस अक्टूबर में रिलीज़ होने वाली है। जिसमें गिल के वास्तविक जीवन और दुर्घटना के दिन की पूरी कहानी को दिखाया जाएगा। फिल्म में अक्षय कुमार और परिणीति चोपड़ा मुख्य किरदार में नजर आएंगे।